שיחה:דם אמיתי

message: לא מובן לי למה השחקנית הניו זילנדית Anna Paquin, שבכל ראיון מצולם מבטאת את השם שלה "פקווין", זוכה כאן לשם המזכיר מנות עוף במסעדות סיניות?

message: לדעתי מכיוון שרובן באנגלית, עדיף ליישר אותך לשמאל באמצעות  ולכתוב את הכותרות המלאות כפי שהן מופיעות במקור באנגלית. אנדר-ויק •  15:51, 23 ביוני 2010 (IDT)
replies: text: הצורה הזו לא מצאת חן בעיניי. בנוסף, לא הבנתי למה להעתיק בדיוק מה שכתוב בזה שבאנגלית. זה בעצם מה שעשיתי, רק עם תרגום של מילים כמו "באתר" ותאריך. זה לוקח קצת יותר זמן, אבל זה נראה לי עדיף ככה. אליסף (שיחה) 16:15, 23 ביוני 2010 (IDT)
replies: text: :אני משאיר את זה לשיקול דעתך, אבל לא מסכים איתך. גם באקדמיה למשל (מקווה שתיווכח בבוא היום), נהוג להשאיר מקורות בצורתם ושפתם המקורית. אבל שוב - איך שבא לך. אנדר-ויק •  19:36, 23 ביוני 2010 (IDT)
replies: text: ::כן, אבל השארתי את זה בצורה הנוכחית שלהם שם רק בעברית, זה נראה לי אותו דבר. מה גם שלמשל יש שם מקור (נכון לעשיו הוא מספר 8) מכתבה באנגלית שמצאתי בעצמי ולא מופיעה בויקי אנגלית. אליסף (שיחה) 19:53, 23 ביוני 2010 (IDT)
thread_title:  הערות שוליים 

message: הכנתי לך טבלה בדם אמיתי/רייטינג, אם בא לך להשתמש - תפאדל. אנדר-ויק •  16:45, 1 ביולי 2010 (IDT)
replies: text: תודה רבה, הכנסתי את זה לערך. אליסף</span> •   TRUE  BLOOD  • שיחה 17:01, 1 ביולי 2010 (IDT)
thread_title:  רייטינג 

message: פירוט הפרסים נראה לי מעט מוגזם. חלקם מינורים ולא חשובים בכלל, קל וחומר הקטנים אליהם הסדרה הייתה רק מועמדת ולא זכתה. זה לא מוסיף דבר לקורא ואם נתחיל לפרט על כל סדרה את כל המועמדויות והזכיות שלה בכל פרס ופרס - לא נצא מזה. והיא עוד רצה רק שתי עונות - עד שתרד 75% מהערך עוד יהיה טבלה. זהר דרוקמן - מי לוקחת במונדיאל? 19:29, 1 ביולי 2010 (IDT)
replies: text: אני עובד על זה ולאט לאט מוריד פרסים שנראים לי לא חשובים. אליסף</span> •   TRUE  BLOOD  • שיחה 19:49, 1 ביולי 2010 (IDT)
replies: text: :הם כמעט כולם לא ממש משמעותיים. הגלובוס, האמי, סאטורן ובאפט"א - אין ספק שחשובים. אולי גם SAG וה-WGA למרות שאישית, הייתי מוותר עליהם (בעיקר על WGA). אבל פרסים כמו Teen Choice, שמבוססים על סקרים במקום על פאנל, או קטנים וצעירים כמו ה-Scream, או לא רלוונטים ממש כמו הגראמי לפס-הקול - אני לא רואה כיצד תורמים תרומה משמעותית להבנת הערך. זהר דרוקמן - מי לוקחת במונדיאל? 19:56, 1 ביולי 2010 (IDT)
replies: text: ::הסרתי רבים, מה דעתך על הפרסים של "Broadcast Music Incorporated", "Art Directors Guild" ו"Television Critics Association", כדאי להשאיר? אליסף</span> •   TRUE  BLOOD  • שיחה 12:25, 2 ביולי 2010 (IDT)
replies: text: :::#ADG - פרס צעיר (עשור) של אגודה של דרג ביניים בהפקה - לא משמעותי. צריך להבין שמי שהיה מועמד לפרס הם המעצבים של הסדרה, לא הצלמים, הבמאים או התסריטאים.

text: :::#BMI - התקשתי מעט למצוא עדות לפרס הזה. ב-IMDb הוא לא מוזכר ובוויקי האנגלית אין לו ערך, אלא רק לארגון בו :en:Broadcast Music Incorporated#Business את המשפט הלא מעודד: "BMI עורכת טקסי פרסים שנתיים במטרה לתת פרסים לכותבי שירים". מבדיקה באתר הם אכן עורכים כל מיני פרסים. בדף הזוכים לפרס הרלוונטי ב-2010 מצויינים לא פחות מ-14 זוכים באותה קטגוריה של "דם אמיתי". על זה יש להוסיף שבסופו של דבר על פי הערך בוויקי האנגלית על אחד הזוכים הפרס הוא על הלחנת ה-score - קרי, הנעימות ומוזיקת הרקע. לא חשוב לטעמי.

text: :::#TCA - קבוצה מצומצמת (200) של מבקרי טלוויזיה שבאה מדי שנה לתת ביקורות על הסדרות החדשות של האולפנים ההוליוודים, כך לפי הערך האנגלי. באתר העדכון האחרון על הפרסים הוא בכלל מ-2007. יותר רלוונטי לדבר על הביקורות שלהם מאשר על הפרס שלהם, לדעתי. זהר דרוקמן - מי לוקחת במונדיאל? 15:46, 2 ביולי 2010 (IDT)
replies: text: ::::תודה רבה על העזרה, הסרתי אותם מהטבלה. שבת שלום. אליסף</span> •   TRUE  BLOOD  • שיחה 15:51, 2 ביולי 2010 (IDT)
thread_title:  פרסים 

message: פרק הפתיחה אינו טוב. הוא לא מתאר בצורה טובה את הסדרה. עדיף לספר בפרק הפתיחה על ייחודיות (אם יש כזאת) שיש לסדרה זו על פני סדרות אחרות מאותו ז'אנר ומאותה תקופה הפונה לקהל היעד הרלוונטי. גילגמש • שיחה 20:20, 1 ביולי 2010 (IDT)
replies: text: "התקופה" היא היום, והסדרה די חדשה, כך שקצת קשה לדבר עכשיו. אבל זה לא אומר שהפתיח לא טוב, פשוט אפשר להוסיף לו אולי קטע על זה, למרות שאם כבר אז עדיפה פיסקה מורחבת על ייחודיות. אתה מוזמן להציע משפט לפתיחה. אליסף</span> •   TRUE  BLOOD  • שיחה 21:29, 1 ביולי 2010 (IDT)
replies: text: :הפתיח צריך לפתוח את הערך ולא לסכם בקצרה את העלילה או את ההפקה. למשל: במה היה היחוד של הסדרה? אני לא יודע כי לא צפיתי בה אף פעם. האם נעשה שימוש בטכניקה חדשנית כלשהי? האם הסדרה נחשבת למוצלחת בקרב קבוצת היעד הרלוונטית יחסית לסדרות אחרות וכו'.

text: :כדוגמה אתן את הפתיח של מוות בוונציה שהוא ערך מומלץ. הפתיח שם מורכב משתי פסקאות (קצת קצר מדי לטעמי, אבל מילא). פסקה אחת מוקדשת לסקירה קצרה של הספר ופסקה שניה מדברת על מעמד הספר. זה מה שאני מצפה לראות גם פה. פסקה שתוקדש לעלילה, פסקה לסקירת מעמד (סדרה מוצלחת, לא מוצלחת, פרס חשוב [אם יש] ופסקת השוואה וסיכום. סך הכל 2-3 פסקאות. אני לא יכול להציע טקסט מסוים, כי כאמור, אני לא מכיר את הסדרה.

text: :כמו כן, אציין שהערך דן יותר מדי בעלילה ובצדדים הטכניים. בשביל זה לא צריכים את ויקי. ערך טוב באמת על יצירה אמנותית ידון פחות בעלילה וכו' ויותר בהשפעה, השוואה וניתוח עומק. יתכן שחלקים אלה טרם נכתבו. שוב אם נסתכל על הערך המומלץ מוות בוונציה נראה שם סקירה עמוקה מאוד של המוטיבים של הספר. אני מבין שהסדרה הזאת היא לא יצירת מופת אמנותית שזכתה בפרס נובל, אך עדיין זה המידע האנצילוקפדי, המהותי והחשוב שצריך להופיע. בשביל סקירת עלילה והפקה באמת שלא צריך להתאמץ. דברים כאלה קיימים בשפע ברשת. גילגמש • שיחה 23:28, 1 ביולי 2010 (IDT)
replies: text: ::אתה יוצא מנקודת הנחה שמדובר ביצירה אומנותית, אך הסדרה הזו היא בראש ובראשונה בידור. אולי יש בה אספקטים אומנותיים, אך הדגשתם יתר על המידה תחטא לאמת. זהר דרוקמן - מי לוקחת במונדיאל? 23:32, 1 ביולי 2010 (IDT)
replies: text: :::כל יצירה היא יצירה אמנותית. טלוויזיה היא סוג של אמנות ואין לזלזל בה. גילגמש • שיחה 23:35, 1 ביולי 2010 (IDT)
replies: text: ::::אני לא מזלזל בה, אבל בדיוק כשם שתמונת ערום יכולה להיות אירוטיקה אומנותית או פורנוגרפיה זולה - כך גם כל יצירת תרבות אחרת (בין אם שיר, ספר, סדרה או סרט) יכולה להיות אומנותית או בידורית, או משהו באמצע. אין טעם לכתוב על האספקט האומנותי של "דם אמיתי" או סדרות אחרות הדומות לה, לפחות לא בפתיח. תחילה - מעטים בכלל מנסים לנתח אותה מבחינה אומנותית מקצועית, כך שאין לנו בכלל על מה לכתוב בלי להכנס למחקר מקורי. שנית - העיקר בסדרות אלו הוא האספקט הבידורי ולא האומנותי. אני יכול לברבר מכאן ועד הערך ה-300,000 על אומנות הסלפסטיק של ג'ים קארי כפי שבאה לידי ביטוי ב"שקרן שקרן" - אבל זה יהיה מאמר דעה, לא ערך אנציקלופדי מאוזן כיאות. זהר דרוקמן - מי לוקחת במונדיאל? 23:42, 1 ביולי 2010 (IDT)
replies: text: :::::בפתיחה כן מסופר קצת על כך שהצליחה ועל כך שזכתה בפרסים יוקרתיים כדוגמת פרס גלובוס הזהב ופרס האמי. לא מצאתי עד כה מאמר רציני שמדבר על המוטיבים של הסדרה, והדבר לא נמצא בערך המקביל באנגלית, כך שאיני יכול לכתוב זאת מפרשנותי שלי. אם תמצא לי מאמר טוב, באנגלית או בעברית, סבבה. אני מסכים שעדיף פחות לדבר על העלילה, כי בשביל זה צריך לראות את הסדרה, ולכן ניסיתי לצמצם כמה שיותר את העלילה לקווים העיקריים, ותאמין לי שיש עוד המון מה לכתוב עליה. נכון לעכשיו, יחסית לערכים אחרים על סדרות, כתוב בערך יחסית הרבה על הצד ההפקתי שלה, אני מתכוון להוסיף פסקה על ביקורת, פרסים ומועמדויות, שיווק ומסחור הסדרה, פיסקה יחסית מתומצתת על הדמויות, אולי גם פיסקה על ההבדלים מסדרת הספרים, ואם אמצע מאמר טוב על מאפייני הסדרה, אכניס גם פיסקה כזו, אך כאמור, הסדרה לא מספיק נטמעה בתרבות ולכן קשה למצוא מאמרים רציניים על מאפייניה והמוטיבים העלילתיים שבה, ואני לא יכול לכתוב על כך מפרשנותי שלי. אליסף</span> •   TRUE  BLOOD  • שיחה 23:50, 1 ביולי 2010 (IDT)
replies: text: ::::::לזהר: אין בעיה - אם כך יש להדגיש את הצד הבידורי - הצלחה יחסית, רווחים וכו' ולתת דגש פחות חזק על הצד האמנותי. לאליסף - הפתיח כרגע עמוס בפרטים שלא צריכים להיות בו. יש לזכור שאף שאין מגבלת מקום פיזית, כן יש מגבלת מקום קונספטואלית. הפתיח צריך להיות עד אורך מסוים (2-4 פסקאות) ויש להביא בו את המידע היקר ביותר שיש כי הוא הפרק החשוב ביותר. פרטים פחות חשובים צריכים להופיע בגוף הערך. כך למשל הפסקה שלישית מספרת על זמן היציאה של העונות השונות - מידע רלוונטי אמנם לערך, אך מיותר בפתיח. לקחת את המקום היקר ביותר בערך ונתת אותו למידע יבש וסטטיסטי. במקום, צריך לשים מידע יותר מהותי. גילגמש • שיחה 23:56, 1 ביולי 2010 (IDT)
replies: text: :::::::אוקיי, אני אחשוב על זה, אולי אעביר את זה לפיסקת ההפקה, למרות שהמידע על כך שהסדרה אושרה לעונה רביעית כן חשוב שיהיה בפתיחה. יש לך עוד דוגמאות? אליסף</span> •   TRUE  BLOOD  • שיחה 00:01, 2 ביולי 2010 (IDT)
replies: text: :::::::::המידע אכן חשוב, אך הוא מופיע כבר בתבנית שהיא המקום האידיאלי למידע סטטיסטי מסוג זה. היות שהתבנית היא בראש הערך, אין סיכוי שהקורא יפספס את זה. אם ממש ממש בא לך להדגיש כתוב: "דם אמיתי היא סדרה המשודרת מזה ארבע עונות..." או "דם אמיתי היא סדרה הרצה כבר ארבע עונת ב..." או ניסוח אלטרנטיבי, בלי לפרט את התאריך המדויק של פתיחת כל עונה. מידע זה צריך להיות בפרק ההפתחות של הסדרה והשינוי בה לאורך העונות. נסה להכנס פחות לעלילה של כל עונה בנפרד, אלא נסה לתת, במידת האפשר, "מבט על". גילגמש • שיחה 00:04, 2 ביולי 2010 (IDT)
replies: text: ::::::::::אתה מתכווןן לא לחלק את העלילה לפי עונות? אז איך? אליסף</span> •   TRUE  BLOOD  • שיחה 00:07, 2 ביולי 2010 (IDT)
replies: text: :::::::::::לא, לא התכוונתי לזה. כמובן שצריך לחלק. אבל, לצד החלוקה לעונות, צריך לתת מבט על להתפחות הסדרה. צריך להיות קו מנחה לאורך הערך ולא רק סיכום של עלילת הסדרה וצורת ההפקה. כל זה מופיע כבר במדריכי הטלוויזיה ואין שום טעם לכתוב את זה גם פה. כשהעלילה תומכת בקו המרכזי הזה ומסבירה אותו זה דבר אחד, אך לא טוב אם העלילה הופכת בעצמה לכוכב הראשי (מה שקורה בערכים רבים אודות סדרות וספרים איזוטריים יחסית). ויקיפדים שכותבים מאמרים מומלצים לא נוגעים בדרך כלל בערכים האלה ואף קוראים להם "ויקיפדיה ב" אך אני חושב שאם מידע מופיע בוויקי הוא צריך להיות ברמה הכי גבוהה שאפשר גם אם מדובר בסדרה איזוטרית. אם כבר הוחלט לכתוב ערך על הדבר הזה, לפחות שיהיה ערך טוב. גילגמש • שיחה 00:10, 2 ביולי 2010 (IDT)
replies: text: ::::::::::::אתה מדבר במונחים לא ברורים, מה זה "קו מנחה"? זה לא סיפור שאני כותב עם איזה מוטיב שחוזר בו, זה ערך שמתאר את ההיבטים השונים של הסדרה, כיצד נוצרה, מתי התחילה, הסבר על הפתיח שלה, תיאור העלילה, תיאור הדמויות, פרסים וכו', מה עוד אתה רוצה שיהיה שם? אליסף</span> •   TRUE  BLOOD  • שיחה 00:14, 2 ביולי 2010 (IDT)
replies: text: ::::::::::::::מדובר בעמוד שדרה של הערך, הציר המרכזי שהכל סובב סביבו. למשל, אפשר לומר שהסדרה התחילה בנקודה מסוימת, X, התפתחה לנקודה אחת, Y. לתאר בקצרה (בלי לחלק לעונות) את המעבר מ-X ל-Y ולעשות את זה בפרק "עלילה". זה יהיה הפתיח לפרק. לאחר מכן, לאחר הפתיח אפשר לפרט יותר על העונות השונות. אך כתיבת פרק פתיחה תתן מבט עמוק יותר על עלילת הסדרה ותציע ניתוח אפשרי לעלילה. גילגמש • שיחה 00:17, 2 ביולי 2010 (IDT)
replies: text: ::::::::::::::אם יורשה לי, אני חושב שאני מבין על מה גילגמש מדבר. בהנחה והעונות אינן נפרדות לחלוטין בעלילתן זו מזו - הרי שהסדרה מגוללת סיפור כלשהו שמתפתח. ב"אבודים", למשל, אנו עוסקים בסיפור הישרדות על אי בודד בקרב חבורת ניצולים אשר הופך למאבק והתנגשות בין גישות הדטרמינזם וחוסר האמונה בגורל המגיע לשיאו במאבק מיסטי בין כוחות הטוב והרע. זה פירוט חוט העלילה הכללי של הסדרה. אני לא יודע עד כמה אפשר לעשות דבר דומה עבור "דם אמיתי" - אני מניח שזה תלוי באופי התסריט. זהר דרוקמן - מי לוקחת במונדיאל? 00:19, 2 ביולי 2010 (IDT)
replies: text: :::::::::::::::זהר אכן קלע למה שרציתי לומר. גילגמש • שיחה 00:26, 2 ביולי 2010 (IDT)
replies: text: ::::::::::::::::הלוואי ויכולתי לכתוב משפט יפה כל כך, ואני מזמין אותכם לאחר סיום עבודתי לבצע הגהה על הערך. אבל בעלילת הסדרה נראה לי יהיה קשה לכתוב משפט כזה. קווי העלילה הראשיים, שמניעים ומפתחים את הסיפור עצמו, נפרדים לחלוטין אחד מהשני. חלק מתמשכים מעונה אחת לשנייה, אך מדובר בקווי עלילה משניים, הראשיים מסתיימים בין עונה לעונה, ואין ביניהם שום קשר, מלבד קשרים אישיים בין הדמויות. אפשר אולי לכתוב משפט על כך שהעלילה מספרת על התגלותם קיומם של יצורים על טבעיים ואגדיים, ועל הסיפורים שנובעים מכך, זה הדבר היחיד שבעצם מקשר בין העלילות השונות, אך זה מאד מאד מאד כללי. אליסף</span> •   TRUE  BLOOD  • שיחה 00:31, 2 ביולי 2010 (IDT)
שובר למען נוחות הקריאה. ובכן, המידע שציין אליסף הוא חשוב. מסתבר שהעלילה לא נמשכת ולא הומוגנית בין העונות. זה מידע שצריך להיות בפתיח. כדי לציין גם את הסדרות האחרות שביים הבמאי והשתמש בטכניקה דומה או צוות התסריטאים. גילגמש • שיחה 06:44, 2 ביולי 2010 (IDT)
שובר שוב למען נוחות הקריאה. השיחה הזו די שגויה בכמה רמות. "דם אמיתי" היא הפקת יוקרה של HBO, ומכאן שהיא באותו מילייה אומנותי כמו עמוק באדמה והסופרנוס, ז"א טלוויזיה מבדרת, אך גם הרבה מעבר לכך, עם יומרות אומנותיות ופילוסופיות. מעבר לכך, ובניגוד לשתי הסדרות האחרות, המדובר בסידרה עם מקור ספרותי, ואפילו מקור ספרותי מוצלח. הנושאים המוזכרים בסידרה מתומצתים בקליפ לשיר הפתיחה של הסרט - הדרום העמוק בארצות הברית. מוות ותחיה. יחסי גזעים. נצרות אבנגליסטית ופונדמנטליסטית. קבלת השונה. הסידרה ראויה לניתוח עמוק, ולדעתי זה קיים, אם ברשת ואם במאמרים מחוץ לרשת. ההתייחסות אליה כאן כבידור פרופר, אם מצד כותב הערך, ואם מצד מבקריו, היא שגויה. כמובן שהדבר צריך להשפיע על כתיבת הערך. כרגע הערך שגוי מאוד, ומתמקד בעלילה. צריך להתחיל מהמקור הספרותי, מההפקה, מהרעיונות הבסיסיים, ולצאת משם לעלילה. ושמישהו יכתוב כבר את הערך על מישל פורבס, השחקנית הכי איכותית בטלוויזיה האמריקאית לטעמי (חוץ מכמובן מיה קירשנר). אולי באמת כדאי להתחיל משם... אלמוג  07:03, 2 ביולי 2010 (IDT)

text: זה לא עוזר לי שאתה אומר שהערך שכתבתי לא טוב, אמרתי שקשה לי למצוא מאמר טוב שמדבר על פרשנות לסדרה. אני לא יכול לכתוב זאת מפרשנותי שלי. אליסף</span> •   TRUE  BLOOD  • שיחה 08:57, 2 ביולי 2010 (IDT)
replies: text: :מטרת הדיון היא לא לומר שכתבת לא טוב, אלא לנסות לכוון אותך וגם את הערך לכתיבה טובה יותר. גילגמש • שיחה 09:55, 2 ביולי 2010 (IDT)
replies: text: ::הערות כלליות ועקרוניות: 1) בערך טוב על סרט או סדרה החלק של העלילה לא צריך להיות החלק המרכזי. 2) לדעתי, וכך אני נוהג בערכים שאני כותב, פסקת הפתיחה צריכה להיות קצרה ולהכיל 2-3 שורות בלבד. אני לא מוצא טעם בפסקת פתיחה ארוכה כמו שמקובל בוויקיפדיה האנגלית, שיש בה מידע רב יחסית שמופיע אח"כ שוב בערך עצמו. לגבי "דם אמיתי": אלמוג צודק, שמדובר על אחת מהסדרות המדוברות והמצליחות ביותר של השנים האחרונות, ויש הרבה מה לכתוב על הסדרה מעבר לעלילה: על ההשראה שלה, על ההפקה, הביקורות, ההשפעה וההצלחה. נכנסתי לערך בשנה שעברה לאחר סיום העונה השנייה והתבאסתי ממצבו. אני שמח שאליסף לקח על עצמו לשפר את הערך, ואחרי שהוא יסיים נוכל כולנו לתרום את חלקנו לשיפור הערך. כשלעצמי, אני בדרך כלל נמנע מלהתעסק עם ערכים שכבר נכתבו, ומעדיף לכתוב ערכים חדשים מהתחלה ו"לעצב אותם בדמותי". Lostam - שיחה 19:45, 2 ביולי 2010 (IDT)
replies: text: :::אני חושב שיחסית לערכים על סדרות אחרות, בערך הזה מתואר רבות על הפקה. כך למשל הערך על הסדרה עמוק באדמה, 80% ממנו הוא עלילה (דמויות ועלילה, שזה אותו דבר). אני מתכון לכתוב פסקת ביקורת ולכתוב, אם כי בקצרה, על הפרשנות היחסית נרחבת של הסדרה למאבק לשווין זכויות הומו-לסבי, יחד עם ההשוואה הכללית יותר למאבק לזכויות המיעוטים (שאם אני לא טועה, דבר שנאמר מפורשות על ידי אלן בול). מעבר לזה אני חושב יהיה לי קשה למצוא פרשנויות נוספות, אבל אם אמצא מאמר טוב בנושא... אליסף</span> •   TRUE  BLOOD  • שיחה 19:49, 2 ביולי 2010 (IDT)
replies: text: ::::תנסה לחפש מקורות מעבר לוויקיפדיה האנגלית, דרך גוגל, וגם (בעיקר?) באנגלית. לא פוסטים בפורומים, אלא כתבות, מאמרים וכו'. תנסה למצוא התייחסות לכך שהסדרה יצרה טרנד מחודש בעיסוק בערפדים, למצוא מקור ראוי שקושר בינה ובין ההצלחה של סרטי "דמדומים" או בינה ובין הסדרה שהגיעה אח"כ, "יומני הערפד". Lostam - שיחה 19:53, 2 ביולי 2010 (IDT)
replies: text: :::::כלומר לעשות פרק השוואה לסרטי/סדרות ערפדים אחרים? ועוד משהו, אם אני למשל אמצא פרשנות, למשל באיזה עיתון אמריקאי רציני, אז אני יכול פשוט להכניס את הטענות שלו, זאת אומרת, אפשר להכניס לערך רק מה שבעל משמעות, לא רק מה שמישהו אחד או מספר מועט של מבקרים חושבים, לא? אליסף</span> •   TRUE  BLOOD  • שיחה 19:58, 2 ביולי 2010 (IDT)
replies: text: ::::::לא הייתי מייחד לכך פרק נפרד, אבל בתוך הפרק העוסק בהצלחת הסדרה והשפעתה בהחלט הייתי מכניס התייחסות למאמרים או לכתבות על הסדרה, שמתארים את הצלחתה ואת הטרנד שהיא יצרה. ציטוט מתוך כתבה על הסדרה בעיתון אמריקאי רציני בהחלט יכול לבוא בחשבון. Lostam - שיחה 20:01, 2 ביולי 2010 (IDT)
thread_title: הערה

message: כל הכבוד על הערך, ניכרת השקעה רבה. אני מציע ליצור פרק על הדמויות, כי הן חלק חשוב מכל תוכנית טלויזיה, לתמצת שם את הדמויות הראשיות, ולהפנות משם לערך המורחב במקום בראו גם. ‏Setreset • שיחה • מתקפת איכות בפיזיקה! 17:38, 3 באוגוסט 2010 (IDT)
replies: text: כן, זו הכוונה שלי. בתקופה האחרונה קצת זנחתי את הערך, אבל אני אחזור לעבוד עליו עוד קצת זמן. אליסף</span> •   TRUE  BLOOD  • שיחה 19:43, 3 באוגוסט 2010 (IDT)
thread_title:  דמויות 

message: פסקת Allegory_for_LGBT_rights בוויקי האנגלית. שנית, אלן בול משתמש במובהק במעמד הנחות של הערפדים בחברה כדי לשקף את מעמד הלהט"ב. הוא הצהיר על זה וזה גם בא לידי ביטוי בסדרה באופן מובהק. Wall · Rhone 21:31, 19 באוקטובר 2010 (IST)
replies: text: זאת פרשנות. לדעתי זאת מתיחה גדולה מדי של הקט'. אני מסכים במקרה זה עם המחיקה של אליסף. גילגמש • שיחה 21:32, 19 באוקטובר 2010 (IST)

text: עוד נקודה חשובה, שגם עליה מסופר בפסקה באנגלית: הערפדים מתוארים בסדרה כשהם "יצאו מהארון", לכאורה, ברגע שהם חשפו עצמם. מופעלות עליהם סנקציות בדיוק כפי שמופעלות כלפי הלהט"ב. Wall · Rhone 21:34, 19 באוקטובר 2010 (IST)
replies: text: :תשובה לחן: זו אינה פרשנות. זוהי אחת התמות של הסדרה. זאת, חוץ מהקטעים ההומוסקסואלים שיש בה. קטגוריה לגיטימית ביותר. Wall · Rhone 21:36, 19 באוקטובר 2010 (IST)
replies: text: ::יוצר הסדרה אומר שהסדרה היא לא על זכויות הומוסקסואלים (כאן - מתחיל ב"But, the creator of the TV series, Alan Ball"). ובכל מקרה, העלילה של זכויות הערפדים ננטשה אחרי העונה הראשונה, וכרגע הסדרה נהפכה לסדרת t&a. (הערפדים ה"נורמליים" שבה שרצו להיות שווי זכויות נדחקו לצד, להופעות אורח, והאנשים שהתנגדו שהערפדים יהיו שווי זכויות נהיו יותר ויותר מגוחכים וגזענים). אריה ה. - שיחה 06:02, 20 באוקטובר 2010 (IST)
replies: text: :::אריה, אתה לא מדייק: הוא לא הסביר שהסדרה היא לא על זכויות ההומוסקסואלים, אלא הוא רק טוען שזו סוג של עצלות לראות את זה כך, מה שלא סותר זאת. העלילה של זכויות הערפדים לא ננטשה אלא היא נזנחה. בחלק מהעונה השלישית יש עלילה במקביל למאבק לזכויות הערפדים. שארלין האריס, מחברת סדרת הספרים סירבה מספר פעמים למפיקים שונים שרצו לעבד את ספריה לטלוויזיה, אך כשהיא עבדה עם אלן בול היא ידעה שהוא יוכל לעבד את חזונה לסדרת הטלוויזיה - שהוא הצגת המאבק של הערפדים כמטאפורה ודימויים למאבק של הלהט"בים. אלן בול היה והוא תמיד ידוע בכך שהוא מכניס מוטיבים להט"בים ליצירותיו. הקטגוריה מתייחסת לסדרות שהן בעלות נושאים או מוטיבים להט"בים - לא רק סדרות שלהט"ב זה העיקר שלהן (הכי גאים שיש למשל). Wall · Rhone 15:06, 20 באוקטובר 2010 (IST)
replies: text: ::::אני עדיין לא יודע אם הקטגוריה מתאימה. בעונה הראשונה אפשר היה לעשות את ההקבלה הזאת, אבל גם אז היא לא התאימה בכמה מקומות, ולקראת סוף העונה הראשונה או מתישהו בעונה השנייה כבר אי אפשר היה לעשות את ההקבלה הזאת (היא לא התאימה לגמרי). יכול להיות שפספסתי את חלקם, אבל לא נראה שהיו הרבה מוטיבים/דימויים להט"בים, ושמה שהיה היה יותר כמו קריצות לעבר הקהל. אבל כדי למנוע דיון ארוך, אני לא אתנגד לקטגוריה. אני מניח שקוראים יצפו שסדרה כזאת תהיה בקטגוריה הזאת. אריה ה. - שיחה 15:36, 20 באוקטובר 2010 (IST)
replies: text: :::::אני מאוד מעריך את הגמישות הזו. Wall · Rhone 21:07, 20 באוקטובר 2010 (IST)
thread_title:  סיבה למה הסדרה הזו היא להט"בית 

message: קיים כאן בשיחה דיון על ההיבט הלהט"בי של הסדרה, היבט שקיבל פיסקה מלאה בערך. הפיסקה בערך מבוססת על 3 מקורות, כולם מ-2009. הטענה כי הסידרה משקפת את מאבקם של הלהט"בים היתה פופולארית בראשית הסידרה, אך מי שעוקב אחרי התפתחותה כנראה יסכים איתי שהצגת הערפדים השתנתה מאוד, וכיום מדובר בקבוצה שברובה כן שוחרת רע, כן רוצה לשנות אחרים וכן רוצה להשתלט על העולם, פחות או יותר הטענות העולות על ידי מתנגדי זכויות הלהט"בים. אלן בול אכן טען כי הסידרה מייצגת גם מאבק של מיעוט על מיקומו, אך כבר לא מדובר במיעוט נרדף על לא עוול בכפו, אלא באוייב רב כוח. בקיצור - נדמה לי שההשוואה לא עדכנית.
אני כן נוטה לראות בסידרה תרומה לנושא דווקא בדרך הבנאלית של קיום מגוון גדול של יחסים שאינם "סטרייטים" בצורה אגבית ומתבקשת מאליה.
הרחבתי בנושא כי אני נוטה להסכים עם הנטען בדף השיחה כי יש מקום להדגיש יותר את הערך האמנותי ו/או בידורי של הסידרה, היבט שלא מקבל נפח רב בערך.
היבט משמעותי, קשור אך שונה לחלוטין, עליו אופנתי יותר לדבר בשנה האחרונה, הוא כי הסידרה מלאת המיניות שוברת את המסגרת הגברית של הסיפור המיני, או בפשטות - על שהיא מעמידה את הגברים כאובייקטי מין לא פחות ואולי אף יותר מאת הנשים, על שהיא מספקת תאוות נשיות (או גבריות הומוסקסואליות...) לא פחות מתאוות גבריות טיפוסיות, ועל כך שהיא מצליחה לשבור את נקודת המבט שחלה באופן מוחלט על היצירה הקולנועית והטלויזיונית, גם המתקדמת יותר. דוגמאות בעברית: , וכן .
העונה החמישית גם מעמידה את המאבק הפוליטי בין השלטון החילוני, הסובלני ושוחר השלום לשלטון הדתי, האלים, הפרימיטיבי והמסוכן (ראו , וכן ).
קצת גלשתי עם הפרשנויות, ולכן אינני עורך בערך עצמו. ציינתי מקורות שונים לדברים, ואם מישהו יודע לזקק מכאן את המידע האנציקלופדי תבוא עליו הברכה. שדות ים - שיחה 01:48, 24 בספטמבר 2012 (IST)
thread_title:  מיניות בסידרה - היבטים להט"ביים ואחרים, והיבטים אומנותיים בכלל 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.marketwire.com/
** In דם אמיתי on 2011-11-22 21:56:43, 404 Not Found
** In דם אמיתי on 2011-11-27 23:32:46, 404 Not Found
** In דם אמיתי on 2012-01-20 03:59:01, 404 Not Found
** In דם אמיתי on 2013-05-03 22:13:38, 404 Not Found
--Matanyabot - שיחה 01:14, 4 במאי 2013 (IDT)
thread_title:  קישור שבור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.thrfeed.com/2008/09/hbo-renews-true.html
** In דם אמיתי on 2013-05-03 22:13:38, 404 Not Found
** In דם אמיתי on 2013-05-05 02:07:00, 404 Not Found
** In דם אמיתי on 2013-05-14 14:40:19, 404 Not Found
--Matanyabot - שיחה 17:40, 14 במאי 2013 (IDT)
thread_title:  קישור שבור 2 

message: הסידרה הכי טובה איי פעם!! 37.142.57.76 10:08, 4 ביוני 2013 (IDT)
thread_title:  רון וייצמן 

message: צריך לערוך את התקציר לעונות חמש ושש 03:17, 18 ביולי 2013 (IDT)
thread_title:  עונות 6 5 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://tv.ign.com/articles/972/972562p1.html
** In דם אמיתי on 2013-09-13 00:33:39, 404 Not Found
** In דם אמיתי on 2013-09-15 22:59:59, 404 Not Found
** In דם אמיתי on 2013-09-20 03:16:55, 404 Not Found
** In דם אמיתי on 2013-09-24 21:28:37, 404 Not Found
--Matanyabot - שיחה 00:28, 25 בספטמבר 2013 (IDT)
thread_title:  קישור שבור 3 

message: שלום עורכים יקרים,
מצאתי קישור חיצוני אחד או יותר בדם אמיתי שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.timewarner.com/corp/newsroom/pr/0,20812,1124432,00.html נמצא כקישור שבור. מומלץ להוסיף https://web.archive.org/web/20101207021737/http://www.timewarner.com/corp/newsroom/pr/0,20812,1124432,00.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 20:32, 22 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.timewarner.com/corp/newsroom/pr/0,20812,1124432,00.html נמצא כקישור שבור. מומלץ להוסיף https://web.archive.org/web/20101207021737/http://www.timewarner.com/corp/newsroom/pr/0,20812,1124432,00.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 08:47, 7 באוקטובר 2023 (IDT)
thread_title:  נמצאו קישורים חיצוניים שצריכים תיקון (אוקטובר 2023)